Hétfő délután tartotta az Ecser Nagyközségi Önkormányzat "Idősek karácsonya" című rendezvényét. A műsorra azokat az ecserieket hívták, akik betöltötték 70. életévüket. A Rábai Miklós Művelődési Ház nagytermében Gál Zsolt polgármester köszöntötte a megjelenteket, és átadta a képviselő-testület karácsonyi jókívánságait.
A beszédet követően Dóka Zsuzsa és Bősi Szabó László előadóművészek szórakoztatták a közönséget. Ők a Csallóközből érkeztek hozzánk. Idén júniusban Nagymagyaron találkoztak vele a Nyugdíjas Klub tagjai, és színvonalas műsoruk annyira tetszett, hogy meghívást kaptak Ecserre.
Most is óriási sikert arattak, a nézők vastapssal jutalmazták a művészeket.
Idén 500 csomagot állítottak össze az önkormányzat dolgozói, amelyeket átadtak a meghívottaknak. Idén sem feledkeztek meg azokról a helyiekről, akik valamelyik szociális otthonban élnek. Ők postán kapták meg a csomagjukat.